stanford-oval/wikipedia huggingface dataset:
יאמה T80

| --- | --- |

Yema T80
 מאפיינים כלליים
 יצרן:  Yema Auto (אנ') (שם רשמי: Sichuan Yema Automobile Co., Ltd)
 שנות ייצור:  2017 – היום
 הרכבה:  הרפובליקה העממית של סין הרפובליקה העממית של סין
 אורך:  4,650 מ"מ
 רוחב:  1,835 מ"מ
 גובה:  1,715 מ"מ
 משקל:  1,545-1,665 ק"ג
 בסיס גלגלים:  2,665 מ"מ
 מפרט טכני
 מנוע:  4 צילינדרים, 1,499 סמ"ק המפיק 150 כ"ס, יחס דחיסה 9.5:1 (מגדש טורבו  4 צילינדרים, 1,997 סמ"ק, המפיק 218 כ"ס, יחס דחיסה 9.4:1 (מגדש טורבו
 הילוכים:  תמסורת ידנית - 6 מהירויות  תמסורת אוטומטית - 6 מהירויות מסוג "Dual-clutch transmission" (אנ') ((DCT)
 מהירות מרבית:  160 קמ"ש (מנוע 1,499 סמ"ק המפיק 150 כ"ס, מגדש טורבו)  180 קמ"ש (מנוע 1,997 סמ"ק המפיק 218 כ"ס), מגדש טורבו)
 צריכת דלק:  7.4 ליטר ל-100 ק"מ (מנוע 1,499 סמ"ק המפיק 150 כ"ס, מגדש טורבו)  8.3 ליטר ל-100 ק"מ (מנוע 1,997 סמ"ק המפיק 218 כ"ס, מגדש טורבו)
"יאמה T80"
יאמה T80 (באנגלית: Yema T80) הוא קרוסאובר קומפקטי בעל מספר מאפייני SUV מתוצרת יצרנית כלי הרכב הסינית Yema Auto (אנ') (שם רשמי: Sichuan Yema Automobile Co., Ltd) אשר מיוצר משנת 2017 בסין.
"יאמה T80"

פלטפורמה משותפת לדגל יאמה T70.
5 דלתות - הצ'בק.
5 נוסעים.
מנוע קדמי.
מנוע בנזין.
סוג הנעה: הנעה קדמית
קיבולת מכל דלק - 60 ליטר.
6 רמות גימור.
מחיר היחידה נע בין 89,900–129,800 רנמינבי (שנת 2017, בסין).
מכירות

7,174 יחידות - שנת 2017.
8,067 יחידות - שנת 2018.
ראו גם

קרוסאובר
יאמה T70
יאמה ספיקה
הערות שוליים

↑  "יאמה T80" בתערוכת המכוניות בסין carnewschina.com/2016/09/06/yema-t80-suv-debuts-on-the-chengdu-auto-show-in-china
↑  "יאמה T80" הושק בשוק הרכב הסיני  carnewschina.com/2017/05/03/yema-t80-suv-launched-chinese-car-market
↑  "יאמה T80" (בסינית) autohome.com.cn/config/series
↑  מכירות דגמי "יאמה T80" בשנים 2017-2018 carsalesbase.com/china-car-sales-data/yema/yema-t80
מרקורי ציקלון ספוילר 2

| --- | --- |

Mercury Cyclone Spoiler II
 מאפיינים כלליים
 יצרן:  מרקורי
 שנות ייצור:  1969
 הרכבה:  ארצות הברית ארצות הברית
 חברת אם:  פורד
 סיווג:  "מכונית שרירים" ("Muscle car")
 מרכב:  Front-engine, rear-wheel-drive layout  (אנ')
 אורך:  5.14 מטר
 משקל:  1,712 ק"ג (דגם מנוע 7,030 סמ"ק)
 בסיס גלגלים:  2.84 מטר
 מפרט טכני
 מנוע:  V8 צילינדרים, 5,752 סמ"ק המפיק 250 כ"ס  V8 צילינדרים, 7,030 סמ"ק המפיק 320 כ"ס, ב-5,200 סל"ד
 הילוכים:  תמסורת ידנית - 4 מהירויות  תמסורת אוטומטית - 4 מהירויות
 מהירות מרבית:  271 קמ"ש (מנוע 7,030 סמ"ק)
 קשר:  פורד
מרקורי ציקלון ספוילר 2" (באנגלית: Mercury Cyclone Spoiler II) היא "מכונית שרירים" בתצורת מכונית ספורט מתוצרת חטיבת רכבי היוקרה מרקורי, חברת בת של קונצרן הרכב האמריקאי פורד, אשר יוצרה בשנת 1969.
בנוסף, דגמי "מרקורי ציקלון ספוילר 2" השתתפו בתחרויות מרוצי מכוניות.
נתונים

יוצרו 500 יחידות, כל דוגמאות הייצור יוצרו במהלך השבועות הראשונים של שנת 1969.
2 דלתות - הרדטופ מסוג "Fastback" (אנ').
מנוע פורד מסוג "FE 427".
מנוע הנעה אחורית.
תאוצה בין 0-100 קמ"ש היא 6.2 שניות (מנוע 7,030 סמ"ק).
דגמי "מרקורי ציקלון ספוילר 2" נצבעו ב-2 צורות צבע:  מכונית לבנה עם פנים אדומות וקצוות חיצוניות, וכן מכונית לבנה עם פנים כחולות וקצוות.
בשנת 1970 יוצר הדגם "ניו מרקורי ציקלון ספוילר 2".
תמונות

"מרקורי ציקלון ספוילר 2"
"מרקורי ציקלון ספוילר 2"
"מרקורי ציקלון ספוילר 2"
שורת מכוניות מסוג "מרקורי ציקלון ספוילר 2"
שורת מכוניות מסוג "מרקורי ציקלון ספוילר 2"
ראו גם

מרקורי
מרקורי ציקלון
פורד פיירליין ת'ונדרבולט
פורד מוסטנג
לקריאה נוספת

"מרקורי ציקלון ספוילר 2" - תמונות (hotrod.com/articles/2017-power-tour-cyclone-spoiler)
הערות שוליים

↑  "מרקורי ציקלון ספוילר 2" hotrod.com/articles/1969-mercury-cyclone-spoiler
↑  "מרקורי ציקלון ספוילר 2" blog.myclassicgarage.com/dan-gurney-the-1969-mercury-cyclone-spoiler-ii-and-the-1970-road-runner-superbird
↑  "מרקורי ציקלון ספוילר 2" fastestlaps.com/models/mercury-cyclone-spoiler
↑  "ניו מרקורי ציקלון ספוילר 2" שנת 1970 hemmings.com/magazine/mus/2010/12/Late-Bloomer---1970-Mercury-Cyclone-Spoiler
פאריה (נהר)

| --- | --- |

טייל בשפך של באקסקין גולץ' לנהר פאריה
 מידע כללי
 אורך:  153 ק"מ
 ספיקה ממוצעת:  1 מ"ק לשנייה
 אגן ניקוז:  3,652 קמ"ר
 מוצא:  בצוקים הוורודים סמוך לטרופיק 37°39′07″N 112°04′41″W﻿ / ﻿37.65194°N 112.07806°W﻿ / 37.65194; -112.07806
 גובה מוצא הנהר:  1,962 מטרים
 שפך:  נהר הקולורדו בליז פרי 36°51′31″N 111°36′03″W﻿ / ﻿36.85861°N 111.60083°W﻿ / 36.85861; -111.60083
 מדינות באגן הניקוז:  יוטה ואריזונה
נהר פאריה (באנגלית: Paria River) הוא יובל של נהר הקולורדו הזורם בדרום מדינת יוטה וצפון מדינת אריזונה שבארצות הברית. אורכו 153 ק"מ, שטח אגן הניקוז שלו 3,652 קמ"ר, וספיקתו הממוצעת 1 מ"ק לשנייה. בחלק ממסלולו הנהר זורם דרך קניוני חריץ.
מקור שם הנהר בשפת הפאיוט ופירושו "מים בוציים" או "מי האייל".
גאוגרפיה

מקור הנהר בדרום-מערב מחוז גארפילד (Garfield County) בדרום יוטה מכמה ערוצי נחלים היורדים מהשפה של רמת פאונסאגנט, הנפגשים צפונית ליישוב טרופיק. הוא זורם לדרום-דרום-מזרח לאורך מחוז קיין (Kane County) והמונומנט הלאומי גרנד סטיירקייס אסקלנטה. משם הוא זורם לאורך קו הגבול עם אריזונה, ויורד דרך צוקי השני בקניון פאריה אל רמת פאריה. הוא נשפך לנהר קולורדו מצפון-מערב כ-8 קילומטרים דרומית-מערבית לעיירה פייג' וסכר קניון גלן. 30 הקילומטרים האחרונים של הנהר הם בתחומי האזור הבראשיתי פאריה-צוקי השני (Paria Canyon-Vermilion Cliffs Wilderness), המנוהל על ידי לשכת ניהול הקרקעות של ארצות הברית. לינה באזור זה דורשת רישיון. הפאריה הוא ערוץ צר ולא ניתן לשוט בו.
מחקר שנערך בשנת 2004 העריך שתעלת טרופיק (Tropic Ditch), תעלת השקיה היסטורית המטה מים מהיובל איסט פורק סווייר, מאבדת 1.2 מיליון מטרים מעוקבים בשנה בשל חלחול, וחצי מכמות זו (600,00 מ"ק) מגיעה בסופו של דבר לנהר פאריה, ויחד איתה 1,829 טון של מלח בשנה. על מנת להשיב את המליחות של הפאריה והקולורדו לרמות טבעיות יותר הציעה חברת ההשקיה טרופיק ואיסט פורק (Tropic and East Fork Irrigation Company) להחליף את 8 הקילומטרים האחרונים של התעלה בצינור. חלק מהעלות תמומן על ידי מיזם תוכנית בקרת המליחות של הנהר קולורדו (Colorado River Basin Salinity Control Program) של לשכת הטיוב של ארצות הברית.
אטרקציות

הפאריה הוא אחד היעדים הפופולריים ביותר עבור גלישת קניונים באזור. באקסקין גולץ' (Buckskin Gulch), קניון צד לאורך הנהר בחלק הצר שלו, נחשב לאחד מקניוני החריץ הארוכים והעמוקים ביותר בארצות הברית. פאריה הוא גם משכן לכמה משאבים היסטוריים, גאולוגיים וביולוגיים חשובים. אתר המעבורת ליז פרי וההתיישבות הסמוכה שוכנים בתוך הקניון במרחק קצר במעלה השפך לנהר קולורדו, ובנוסף מספר יישובים נטושים נוספים צפונה. הפאריה וכמה נהרות וקניונים סמוכים הם גם אתרים של כמה דוגמאות של פטרוגליפים של הילידים שהשתמרו היטב, ציורים וסמלים פרהיסטוריים חקוקים באבן. הפאריה מתגאה בבית גידול מלא חיים של צמחיית גדות מדברית, משכן לכמה מינים בסיכון או בסכנת הכחדה, והוא גם האתר של קשת רתר (Wrather Arch), קשת טבעית הארוכה ביותר בארצות הברית מחוץ ליוטה.
כקילומטר דרומית לנהר ועיירת הרפאים פאריה (Pahreah) שוכן אולפן הצילום פאריה (Paria Movie Set) שהיה האתר לכמה סרטי מערבונים. בין הסרטים שצולמו באתר זה ובסביבתו כלולים: איש ההפקר (The Outlaw Josey Wales‏, 1976), 3 סמלים (Sergeants 3‏, 1962), נשים למערב (Westward the Women‏, 1951) ובאפלו ביל (1944). אולפן הצילום הישן בקניון היה אטרקציה פופולרית, אבל נהרס בשיטפון בזק ב-1988. הבניינים פורקו ונבנו מחדש על ידי מתנדבים באתר קרוב. ב-2006 עלו הבניינים החדשים באש בצורה חשודה.
הערות שוליים

↑  "USGS Gage #09382000 on the Paria River at Lees Ferry, AZ" (PDF). National Water Information System. U.S. Geological Survey.
↑  John W. Van Cott, Utah Place Names: A Comprehensive Guide to the Origins of Geographic Names
↑  "Tropic Ditch Replacement Project Final Environmental Assessment and Finding of No Significant Impact" (PDF). Bureau of Reclamation, Provo Area Office. אורכב מ-המקור (PDF) ב-2019-05-09. נבדק ב-2018-06-23.
↑  Paria Movie Set Restoration, Bureau of Land Management Volunteer Feature, 2001
| --- | --- |
בקרת זהויות :  NLI: 987007544236805171  GND: 4311190-7  LCCN: sh91006443  VIAF: 238500566   WorldCat (עם VIAF): 238500566 
קטע מקניון פאריה העליון
באקסקין גולץ'
עמק נהר הקולורדו התחתון

קטע מעמק הקולורדו התחתון שבו מוצגים מדבר קולורדו (בצהוב מודגש) במערב, ימת סלטון, ושלוש ממדינות ארצות הברית הגובלות בנהר הקולורדו. חלקים ממדינות מקסיקו: באחה קליפורניה וסונורה מוצגים גם הם. כמו כן מוצגת הקרבה לסן דייגו ולהרי החוף יוצרים מדבר צל גשם
עמק נהר הקולורדו התחתון (באנגלית: Lower Colorado River Valley או בראשי תיבות: "LCRV") העמק הוא האזור התחתון של הנהר קולורדו בדרום-מערב ארצות הברית באמריקה הצפונית, הנובע בהרי הרוקי ונשפך לצפון מפרץ קליפורניה בדלתה של הקולורדו בצפון-מערב מקסיקו, בין מדינות מקסיקו: באחה קליפורניה לסונורה. רצועה זו של נהר הקולורדו שכיוונה צפון-דרום מהווה את הגבול בין מדינות ארצות הברית: נבדה ואריזונה ובין קליפורניה ואריזונה.
האזור מוגדר בדרך כלל כשטח שבין סכר הובר ואגם מיד לשפך במפרץ קליפורניה (ים קורטס). הוא כולל את הנהר קולורדו, הקניונים, העמק, רכסי ההרים שבהם אזורי טבע בראשיתי, ומישור ההצפה עם בתי הגדול של גדות הנהר. הוא מקום לפעילות נופש בנהר ובאגמים שנוצרו מאחורי הסכרים, לחקלאות שלחין, ומשכן למספר ערים, עיירות ויישובים קטנים לאורך הנהר, או באזור העמק. חמש שמורות אינדיאנים שוכנות בעמק: צ'מהואיווי (Chemehuevi Indian Reservation), פורט מוהאבי (Fort Mojave Indian Reservation), ושמורת האינדיאנים של נהר קולורדו (Colorado River Indian Reservation) שוכנות לאורך הנהר ושמורות קווצ'אן (Quechan) וקוויקופה (Cocopah) ליד יומה.
תיאור

בעמק נהר הקולורדו התחתון נמדדו כמה מטמפרטורות האוויר הגבוהות ביותר באמריקה הצפונית, שהתחרו אף בעמק המוות; בייחוד, בולהד סיטי, לייק האווסו סיטי, לאפלין, נידלס, יומה, או המדבריות הדרום-מערביות של קליפורניה, מערבית לנהר הקולורדו שם החום הקיצוני הוא המאפיין של מזג האוויר בקיץ. רק במדבריות מסוימים באפריקה ובמזרח התיכון יש טמפרטורות ממוצעות גבוהות יותר בקיץ. שטחים משלושה מדבריות כלולים בעמק נהר הקולורדו התחתון: מדבר מוהאבי בדרום-מזרח קליפורניה, דרום נבדה וצפון-מערב אריזונה. בדרום מדבר סונורה משני צדי נהר הקולורדו. עם זאת, יש מעבר לסביבה אקולוגית (ecozone) אחרת במעבר מאריזונה לדרום-מזרח קליפורניה. עקב כך קיבל אזור זה את הכינוי מדבר קולורדו. סביבה אקולוגית זו של מערב מדבר סונורה מתפשטת דרומה לתוך האזור הצפון-מערבי של סונורה במקסיקו והקצה הצפון-מזרחי של צפון באחה קליפורניה במקסיקו.
עמק נהר הקולורדו התחתון שוכן בצפון, ובצפון-מערב מדבר סונורה. מדבר סונורה כולו משתרע מהאזורים מערבית לנהר, ואז דרומית-מזרחית כלפי דרום-מזרח אריזונה, דרומה לקצה של באחה קליפורניה הדרומית, מזרחית לרכס ההרים של חצי האי באחה קליפורניה ודרומה דרך מדינת סונורה במקסיקו עד לגבול הצפוני של מדינת סינלואה השכנה.
עמק נהר הקולורדו התחתון משתרע כ-560 קילומטרים מסכר הובר ועד הדלתה של הקולורדו. אורכו של מדבר סונורה כולו כפול, ורוחבו כ-720 קילומטרים. לשני מינים: אולנייה מדברית (Olneya tesota) ועטלף ארך-חוטם קטן יש תחום גאוגרפי זהה לתחום מדבר סונורה והם לכן מין אינדיקטור לאזור מדבר סונורה. פריחת האולנייה המדברית באביב, ונדידת העטלפים הפכו גם הם לאינדיקטורים של מגמות אקלים שנתיות או רב-שנתיות לאזורי מדבר סונורה.
סיכונים אקולוגיים

על תת-האזור "עמק נהר הקולורדו התחתון" של אזור הביולוגי (bioregion) של מדבר סונורה מאיימים מספר סכנות. האיומים העיקריים כוללים עיור, חישוף של פני השטח לצורך חקלאות, התיישבות אנושית וקמפינג ואתרי קראוונים על אדמת לשכת הקרקעות של ארצות הברית. איומים אחרים כוללים גיזום של האולנייה המדברית להסקה ולמדורות, הרס הקרקע על ידי רכבי שטח, בייחוד של חוליות ושאיבת מי התהום.
הערים והיישובים העיקריים בעמק

לאפלין (Laughlin), נבדה, מחוז קלארק
נידלס (Needles), קליפורניה מחוז סן ברנרדינו
בולהד סיטי, אריזונה
לייק האווסו סיטי, אריזונה
מוהאבי ואלי (Mojave Valley), אריזונה
וידאל (Vidal), קליפורניה
פארקר (Parker), אריזונה
בליית (Blythe), קליפורניה
קוורצייט (Quartzite), אריזונה
וינטרהאוון (Winterhaven), קליפורניה
יומה, אריזונה במחוז יומה
סן לואיס (San Luis), אריזונה
סן לואיס ריו קולורדו (San Luis Río Colorado), סונורה
הערות שוליים

↑  "Lower Colorado River Valley"
אזור טבע בראשיתי הרי טריגו, אזור טבע בראשיתי של רכס הרים בגבול המזרחי של הנהר, כ-50 קילומטרים צפונית ליומה-וינטרהאוון (Winterhaven). קקטוס צ'ויה בודד מהמין Cylindropuntia acanthocarpa בגובה מטר בחזית התמונה. על מורדות הגבעות "בתה של לראה משולשת".
אגן הניקוז של נהר הקולורדו; עמק נהר הקולורדו התחתון מתחיל באופן שרירותי דרומית לאגם מיד, בסכר הובר בנבדה
פורד פלקון EB

| --- | --- |

Ford EB II Fairmont Ghia
 מאפיינים כלליים
 יצרן:  פורד אוסטרליה (אנ')
 שנות ייצור:  1991–1993
 יחידות שיוצרו:  121,221
 הרכבה:  אוסטרליה אוסטרליה
 מודל קודם:  פורד פלקון EA
 מודל אחריו:  פורד פלקון ED
 חברת אם:  פורד (שם מלא: Ford Motor Company)
 מפרט טכני
 מנוע:  6 צילינדרים, 3,949 סמ"ק המפיק 139 כ"ס  6 צילינדרים, 4.0 ליטר  V8 צילינדרים, 4,999 סמ"ק המפיק 165 כ"ס, מנוע "פורד" מסוג "Ford Windsor engine" (אנ')  V8 צילינדרים, 5.9 ליטר (הורכב בדגם "GT")
 הילוכים:  תמסורת ידנית - 5 מהירויות  תמסורת אוטומטית - 4 מהירויות  מסוג "M91LE"  תמסורת אוטומטית - 4 מהירויות  מסוג "M95LE"  תמסורת אוטומטית - 4 מהירויות  מסוג "M85LE"
פורד פלקון EB (באנגלית: Ford Falcon EB), הדגם המפואר קרוי גם: Ford Fairmont EB) היא מכונית משפחתית גדולה מתוצרת יצרנית הרכב פורד אוסטרליה (אנ'), חברת בת של קונצרן הרכב האמריקאי פורד אשר יוצרה בין השנים 1993–1991.
סדרות

סדרה ראשונה - יוצרה בין אוגוסט 1991 – אפריל 1992, יוצרו 36,374 יחידות (דגמים: "GL", "S", "S XR8", "Fairmont", "Fairmont Ghia").
סדרה שנייה - יוצרה בין אפריל 1992 – אוגוסט 1993, יוצרו 84,847 יחידות (דגמים: "GLi", "S", "S XR8", "S XR6", "Fairmont", "Fairmont Ghia", "GT").
תצורות

4 דלתות – סדאן.
5 דלתות – סטיישן.
2 דלתות – טנדר מסוג "Utility".
"פורד פלקון EB"

דגמי "פורד פלקון EB" יוצרו מאוגוסט 1991 – אוגוסט 1993.
יוצרו 121,221 יחידות.
מנוע קדמי.
מנוע בנזין.
סוג הנעה: הנעה אחורית.
דגם "פורד פלקון EB" היה בשימוש "משטרת דרום אוסטרליה" (אנ').
נבנו 10 יחידות מדגם "פורד פלקון EB" גרסת "ss" שהוגדרו כמכוניות מרוץ.
"פורד פלקון EB" דגם "GT" הוגדרה כ"מכונית שרירים". הדגם יוצר בין נובמבר 1992 – אפריל 1993. בדגם הורכב מנוע V8 צילינדרים, 5.9 ליטר. יוצרו 149 יחידות.
תמונות

"פורד פיירמונט EB", סדרה שנייה
"פורד פלקון EB" דגם "GLi", שנת 1993
"פורד פלקון EB" דגם "GLi", שנת 1993
"פורד פיירמונט EB" דגם "Ghia"
"פורד פיירמונט EB" דגם "Ghia"
"פורד פלקון EB" דגם "GT"
"פורד פלקון EB" דגם "S XR8", שנת 1991
"פורד פלקון EB" דגם "S XR6", שנת 1992
"פורד פלקון EB" דגם "S", שנת 1991 - סטיישן
"פורד פלקון EB" דגם "GLi", סדרה שנייה, שנת 1992 - סטיישן
"פורד פלקון EB", שנת 1992 - טנדר מסוג "Utility"
ראו גם

פורד פלקון
פורד פלקון XL
פורד פלקון XH
פורד XY פלקון GT
פורד פלקון EL
הערות שוליים

↑  "פורד פלקון EB" uniquecarsandparts.com.au/car_info_ford_falcon_eb
↑  "פורד פלקון EB" carsguide.com.au/car-reviews/used-car-review-ford-falcon-eb-1991-1993
↑  "פורד פלקון EB" גרסת "ss" shannons.com.au/club/news/falcon-eb-ss-is-this-ford-australias-rarest-factory-race-car
↑  פורד פלקון EB, דגם "GT" classicregister.com/id-guides/info-guide-1992-1993-ford-falcon-eb-gt
↑  "פורד פלקון EB" דגם "GT" tradeuniquecars.com.au/feature-cars/1705/ford-falcon-eb-gt-review
Landwind X8

| --- | --- |

Landwind X8
 מאפיינים כלליים
 יצרן:  Landwind (אנ') (שיתוף פעולה (joint venture) בין "JMCG" (אנ'), שם רשמי: "Jiangling Motors Corporation Group Co., Ltd" ויצרנית הרכב הסינית "Changan Automobile" (אנ'), שם רשמי: "Chang'an Automobile (Group) Co., Ltd", שם החברה המשותפת: "Jiangling Motor Holding (JMH)")
 שנות ייצור:  2012 - היום
 הרכבה:  הרפובליקה העממית של סין הרפובליקה העממית של סין
 סיווג:  SUV (ראשי תיבות: Sport utility vehicle)
 אורך:  4,636 מ"מ
 רוחב:  1,810 מ"מ
 גובה:  1,650 מ"מ
 משקל:  1,775-1,975 ק"ג
 בסיס גלגלים:  2,760 מ"מ
 מפרט טכני
 מנוע:  מנוע בנזין 4 צילינדרים 16 שסתומים, 2.4 ליטר המפיק 118 כ"ס ב-6,000 סל"ד (מנוע מיצובישי מוטורס מסוג "4G69 MIVEC, 4C")  4 צילינדרים 16 שסתומים, 2.0 ליטר המפיק 133 כ"ס  4 צילינדרים 16 שסתומים, 2.0 ליטר המפיק 190 כ"ס (מגדש טורבו, משנת 2014) מנועי טורבו דיזל 4 צילינדרים, 16 שסתומים, 2.5 ליטר  המפיק 140 כ"ס (מנוע מסוג "VM R425, 4C")  4 צילינדרים, 16 שסתומים, 2.0 ליטר המפיק 120 כ"ס
 הילוכים:  תמסורת ידנית - 5 מהירויות  תמסורת אוטומטית - 6 מהירויות  תמסורת אוטומטית - 8 מהירויות
 מהירות מרבית:  160 קמ"ש (מנוע 2.0 טורבו דיזל)  170 קמ"ש (מנוע 2.5 טורבו דיזל)
Landwind X8 הוא SUV (ראשי תיבות: Sport utility vehicle) מתוצרת יצרנית הרכב הסינית Landwind (אנ') (שיתוף פעולה (joint venture) בין "JMCG" (אנ'), שם רשמי: "Jiangling Motors Corporation Group Co., Ltd" ויצרנית הרכב הסינית "Changan Automobile" (אנ'), שם רשמי: "Chang'an Automobile (Group) Co., Ltd", שם החברה המשותפת: "Jiangling Motor Holding (JMH)") אשר מיוצר משנת 2012 ועד היום בסין.
מאפיינים

דגמי "Landwind X8" מבוססים על פלטפורמת דגם "Mitsubishi Outlander" מתוצרת מיצובישי מוטורס היפנית (אנ').
5 דלתות.
5 נוסעים.
מנוע קדמי.
סוגי מנועים: מנועי בנזין, מנועי דיזל מגדש טורבו.
סוגי הנעות: הנעה אחורית, הנעה כפולה 4x4.
צמיגים: 235/65R17.
קיבולת מכל דלק - 70 ליטר.
9 רמות גימור.
מחיר היחידה מדגמי "Landwind X8" נע בין 99,800-161,800 רנמינבי (שנת 2012, בסין).
דגמים > מנועי דיזל

"Diesel Luxury" - הנעה 4x2, מחיר היחידה עמד על 129,800 רנמינבי (שנת 2012, בסין).
"Diesel Luxury" - הנעה כפולה 4x4, מחיר היחידה עמד על 149,800 רנמינבי (שנת 2012, בסין).
"Diesel Premium" - הנעה 4x2, מחיר היחידה עמד על 141,800 רנמינבי (שנת 2012, בסין).
"Diesel Premium" - הנעה כפולה 4x4, מחיר היחידה עמד על 161,800 רנמינבי (שנת 2012, בסין).
דגמים > מנועי בנזין

"Gasoline Luxury" - הנעה 4x2, מחיר היחידה עמד על 119,800 רנמינבי (שנת 2012, בסין).
"Gasoline Luxury" - הנעה כפולה 4x4, מחיר היחידה עמד על 139,800 רנמינבי (שנת 2012, בסין).
"Gasoline Premium" - הנעה 4x2, מחיר היחידה עמד על 131,800 רנמינבי (שנת 2012, בסין).
"Gasoline Premium" - הנעה כפולה 4x4, מחיר היחידה עמד על 151,800 רנמינבי (שנת 2012, בסין).
דגמים > רמות גימור דגמי "Landwind X8"

"2.0 Gas RWD" - מחיר היחידה עמד על 99,000 רנמינבי (שנת 2012, בסין).
"2.0T Diesel".
"2.0T Diesel Deluxe".
"2.4 Gas".
"2.4 Gas Deluxe".
"2.4 Gas Navi".
"2.5T Diesel".
"2.5T Diesel Deluxe".
"2.5T Diesel Navi".
תמונות

דגם "Landwind X8"
דגם "Landwind X8"
דגם "Landwind X8"
דגם "Landwind X8"
ראו גם

Landwind X5
Landwind Xiaoyao
Landwind Rongyao
הערות שוליים

↑  דגם "Landwind X8" מנוע 2.0 מגדש טורבו carnewschina.com/2014/02/17/landwind-x8-suv-will-get-a-2-0-turbo-in-china
↑  דגם "Landwind X8" מנוע 2.0 מגדש טורבו דיזל carnewschina.com/2012/08/02/landwind-x8-suv-gets-a-2-0-turbo-diesel-in-china
↑  דגמי "Landwind X8" - מפרט טכני ומידות chinaautoweb.com/car-models/landwind-x8
↑  דגם "Landwind X8" מבוסס על דגם Mitsubishi Outlander chinamobil.ru/eng/jmc/landwind/x8
↑  דגמי "Landwind X8" chinaautoweb.com/car-models/landwind-x8-suv
נאוקן (פרובינציה)

נאוקן (בספרדית: Neuquén) היא פרובינציה במערב ארגנטינה, בצפון-מערב פטגוניה. שטחה של הפרובינציה כ-94 אלף קמ"ר, והיא גובלת בצפון בפרובינציית מנדוסה, במזרח ובדרום בריו נגרו ובמערב בצ'ילה. בשנת 2001 התגוררו בה כ-474 אלף נפש, מהם כ-202 אלף בבירה, נאוקן.
מקור שמה של הפרובינציה בנהר החוצה אותה, נאוקן, ששמו נגזר מהמילה נֶוֶונְקֶן (nehuenken), שפירושה בשפת המפוצ'ה "חשוף לרוחות".
גאוגרפיה

גבולותיה של הפרובינציה, למעט גבולה המזרחי, מבוססים על תוואי גאוגרפי. נהרות ברנקאס וריו קולורדו מהווים את הגבול הצפוני עם פרובינציית מנדוסה, אגם נאוול ואפי, נהר לימאי וקטע מנהר נאוקן מהווים את הגבול הדרומי עם פרובינציית ריו נגרו. קו פרשת המים של הרי האנדים, בהם הר הגעש קופאווה, מהווים את הגבול המערבי של ארגנטינה כולה עם צ'ילה.
הפרובינציה מחולקת לשני אזורים גאוגרפיים עיקריים. מרכזה ומזרחה של הפרובינציה הם אזורים צחיחים המאופיינים בצמחייה עשבונית, והם גם נמוכים יחסית (חריג לכך הוא הר אָאוּקָה מָוִוידָה, המתנשא לגובה של 2,258 מ'). האזור האנדי, במערב הפרובינציה הוא אזור הררי, גשום יותר (במקומות מסוימים מגיעה כמות הגשמים ל-4,000 מ"מ בשנה), והוא רווי אגמים ונהרות. חלקו הדרומי של האזור האנדי מיוער יותר, ואילו בחלקו הצפוני מצויות הפסגות הגבוהות ביותר בפרובינציה: דומוז'ו (4,702 מ') וטרומן (4,114 מ'). ההר השלישי בגובהו, הר הגעש לנין (3,748 מ'), מצוי באזור האנדי הדרומי.
כל הנהרות בפרובינציה זורמים מהרי האנדים לכיוון מזרח, והם נשפכים בסופו של דבר לאוקיינוס האטלנטי, למעט נחל אוּאָאוּם, הזורם מערבה לכיוון צ'ילה והאוקיינוס השקט. הנהרות הבולטים הם ריו קולורדו בצפון, אליו נשפך גם נהר ברנקאס; נהר נאוקן במרכז, אליו נשפכים גם נהרות פִּיצִ'י נאוקן ואָגְרִיוֹ; נהר לימאי בדרום, אליו נשפך גם נהר קוֹז'וֹן קוּרָה, שנוצר ממפגש הנהרות קטן ליל ואלומינה.
האגמים הגדולים בפרובינציה הם נאוול ואפי (550 קמ"ר, חלקו בשטחה של פרובינציית ריו נגרו), אגם וֶצ'וּלָאוּפְקֶן (110 קמ"ר), אלומינה (58 קמ"ר), אגם לאקר (49 קמ"ר), ואגם לולוג (35 קמ"ר). מספר מאגרים מלאכותיים נוצרו לאורך הנהרות ליקאי ונאוקן, בשל הקמת סכרים, המשמשים תחנות כוח הידרואלקטריות: אָלִיקוּרָה, פְּיֶידְרָה דֶל אָגִילָה ואֶסֶקְיֶיל רָאמוֹס מֶקְסִייָה (לאורך נהר לימאי) ולוס בָּרֶאָלֶס ומארי-מֶנוּקוֹ (לאורך נהר נאוקן).
בתחומי הפרובינציה ארבעה פארקים לאומיים: נאוול ואפי (במשותף עם ריו נגרו), לָנין, לגונה בלאנקה ולוס אראז'אנס.
בשנת 2000 התגלו בפרובינציה מאובנים ראשונים של פוטאלונגקוזאורוס.
היסטוריה

עד המאה ה-19 אוכלס האזור בו משתרעת היום הפרובינציה בבני עמים שונים - פֶּוֶונְצֶ'ה, טֶוֶולְצֶ'ה ומפוצ'ה. הספרדים ויורשיהם הארגנטינאים הגיעו לאזור רק לעיתים רחוקות, ולא התבססו בו באופן משמעותי.
ב-1551 הגיעו לאזור אגם וצ'ולאופקן ראשוני הספרדים, בהנהגתו של חרונימו דה אלדרטה, במהלך חיפושיהם אחר "עיר הקיסרים", גרסה פטגונית לאל דוראדו. ב-1553 סייר פרנסיסקו דה ויאגרה באזור נהר קוז'ון קורה. התיישבות ראשונה הייתה רק ב-1670, עת ניקולאס מסקארדי הקים מיסיון ישועי בסמוך לאגם נאוול ואפי. ב-1782 יצא בסיליו ויז'ארינו מקרמן דה פטגונס, והפליג במעלה הריו נגרו, נהר לימאי ולבסוף נהר קוז'ון קורה. בעקבות מסעו, החלה התיישבות באזור נהר לימאי, ובמהלך המאה ה-19 הפך למרכז חשוב לגידול תפוחים.
מערכה צבאית ראשונה לכיבוש האזור התנהלה בין 1788 ל-1792. פרנסיסקו אסקיוול אי אלדאו יצא ממנדוסה דרומה, והגיע עד פיקון לאופו של ימינו, לגדות נהר לימאי. ב-1833 יצא כוח צבאי נוסף, הפעם מבואנוס איירס, והגיע לאזור מפגש הנהרות לימאי ונאוקן. ב-1854 סופח צפון-מזרחה של הפרובינציה של ימינו, עד נהר נאוקן, לפרובינציית מנדוסה.
ב-1878 כוננה פרובינציה חדשה, פרובינציית פטגוניה, ונקבע כי השטח שמדרום לנהר קולורדו, כולל השטח שסופח למנדוסה, יהיה חלק מפרובינציה זו. בפועל, רוב השטח לא היה נתון עדיין לשליטתה של ארגנטינה, ורק לאחר סיום "כיבוש המדבר", בפיקודו של חוליו ארחנטינו רוקה ב-1884, ודחיקתם של מרבית בני העמים המקומיים לצ'ילה, הייתה להכרזה משמעות מעשית. הפרובינציה החדשה השתרעה על פני שטח הכולל את פרובינציות נאוקן, ריו נגרו, צ'ובוט, סנטה קרוס וטיירה דל פואגו של ימינו. היא חולקה לטריטוריות משנה, והעיר נורקין נקבעה כבירתה של טריטוריית נאוקן. בהמשך הועברה הבירה ללונקופואה (1885), צ'וס מלל (1888) וקונפלואנסיה (העיר נאוקן בשמה דאז, 1901).
הטריטוריה החדשה הייתה עדיין מיושבת בדלילות (כ-60 אלף תושבים בסוף המאה ה-19), וממשלת ארגנטינה הייתה מעוניינת לחזק את אחיזתה בה, בטרם ייקבע הגבול בינה לבין צ'ילה. כבר בשנות ה-80 של המאה ה-19 הוחל בהקמת מסילת ברזל, וב-1902 החלה לפעול רכבת בין קונפלואנסיה לבין באיה בלנקה. הממשלה החלה למכור אדמות בטריטוריה, אך התנופה הגיעה רק עם גילויו של נפט בפלאסה וינקיל ב-1918. בשנות ה-60 התגלה נפט גם בסמוך לעיר נאוקן, ופיתוחה הואץ.
ב-1955 פוצלה פרובינציית פטגוניה לארבע פרובינציות, ובהן פרובינציית נאוקן. ב-1957 השלים הקונגרס הפרובינציאלי את ניסוחה של חוקה. בארבעת העשורים הראשונים לקיומה של הפרובינציה, שלט בה לסירוגין פליפה סָפָּג. ספג, בן למשפחת מהגרים לבנונית שהתיישבה בפרובינציה ב-1910 וחבר המפלגה הפרוניסטית, נבחר לראשונה למושל ב-1963, אך הודח בידי הצבא ב-1966. כעבור ארבע שנים מונה בידי הצבא עצמו למושל בפועל של הפרובינציה, עד 1972. ב-1973 נבחר פעם נוספת למשרה, אך הודח לאחר הפיכה צבאית נוספת, ב-1976. עם קץ שלטונה של הכת הצבאית בארגנטינה, ב-1983 נבחר לתפקיד בשלישית, ולראשונה השלים כהונה בת ארבע שנים. הקדנציה האחרונה שלו הייתה בין השנים 1995–1999. אחיינו, חורחה ספג, נבחר למושל ב-2007.
דמוגרפיה

לפי מפקד האוכלוסין שנערך ב-2001, מתגוררים בפרובינציה כ־474 אלף בני אדם, למעלה מ־40% מהם בעיר נאוקן. מבחינה מינהלית, מחולקת הפרובינציה ל־16 דפרטמנטוס.
הערים הגדולות בפרובינציה הן:
נאוקן (כ־202 אלף תושבים)
קוטראל קו (כ־36 אלף תושבים)
ספאלה (כ־32 אלף תושבים)
פלוטייר (כ־25 אלף תושבים)
סן מרטין דה לוס אנדס (כ־24 אלף תושבים)
כלכלה

על אף היותה פרובינציה קטנה יחסית, נאוקן היא אחת הכלכלות החזקות במדינה. התמ"ג בה נאמד בכ־7 מיליארד דולרים בשנה (השמיני בגובהו במדינה), שהם כ־14,700 דולר לנפש (השיעור הרביעי בגובהו במדינה).
כמחצית מכלכלתה של הפרובינציה מבוססת על נפט וגז טבעי המצויים בה. לאורך נהרות לימאי ונאוקן תחנות כוח הידרואלקטריות, שבהן מיוצר כמחצית מהחשמל בארגנטינה כולה. בעיירה ארוז'יטו מצוי מתקן להפקת מים כבדים. החקלאות כוללת בעיקר גידולי תפוחים, אגסים, אפרסקים, שזיפים וענבים.
תיירות מהווה אף היא גורם חשוב בהכנסות הפרובינציה, וכמה מאתרי התיירות החשובים בארגנטינה מצויים בה, בעיקר באזור הדרום-מערבי. שני פארקים לאומיים גדולים, לנין ונאוול ואפי מכסים את מרביתו של אזור זה, הכולל אגמים, יערות, נחלים והרים מושלגים. כן פועלים במקום מספר אתרי סקי. העיירות סן מרטין דה לוס אנדס וויז'ה לה אנגוסטורה הן מוקדי התיירות העיקריים, וביניהן מקשרת דרך שבעת האגמים.
נהר נאוקן
אגם וצ'ולאופקן
סכר על נהר לימאי